یورد دیشی تورک‌لر و قوهوم توپلولوق‌لار باشقانلیغی 8.اولوسلارآراسی اؤیرنجی‌لر بوراخیلیش مراسیمی
یورد دیشی تورک‌لر و قوهوم توپلولوق‌لار باشقانلیغی (YTB) طرفین‌دن عنعنوی اولا‌راق کئچیریلن بین الخالق اؤیرنجیلر بوراخیلیش مراسیمی‌نین سککیزینجی‌سی بو گون پرزیدنتی رجب طیب اردوغانین قاتیلیمی ایله آنکارا تیجارت اوتاغی (ATO) Congressium-دا کئچیریله‌جک.
سون ایللرده اهمیت‌لی بیر تحصیل بازاسی حالینا گلن تورکیه، یورد دیشی تورک‌لر و قوهوم توپلولوق‌لار باشقانلیغی‌نین "تورکیه بورسلاری" پروقرامی ایله دونیانین دؤرد بیر یانین‌دان بین الخالق اؤیرنجی‌لره یوکسئک اؤغرنیم ساحه‌سینده تحصیل ایمکانی وئریر.
تورکیه‌نین موختلیف اونیورسیتئه‌لرینده لیسانس، ماستر و دوکتورا سویه‌لرینده تحصیل آلان بین الخالق اؤیرنجی‌لر ایسه دیپلوم آلمالاری سونراسی اؤلکه‌لرینه قاییدا‌راق جمعیت‌لری‌نین گلیشمهسینه قاتقی وئریر.
تورکیه‌ده کئچیردیک‌لری اوغورلو تحصیل حیاتی‌نین آردین‌دان دیپلوم آلما هیجانی یاشایان بین الخالق اؤیرنجی‌لر مراسیمین آردین‌دان اؤلکه‌میزه ویداع ائدیر.
بو آرادا، یورد دیشی تورک‌لر و قوهوم توپلولوق‌لار باشقانلیغی، تورکیه‌ده آلدیق‌لاری تحصیلدن سونرا اؤلکه‌سینه قایی‌دان اؤیرنجیلری ده تک قویمور.
دونیانین دؤرد بیر طرفینده دیپلوملو گؤروشمه‌لری پروقرام‌لاری حاضیرلانا‌راق علاقه‌لر گوجلندیررکن، اؤلکه‌لر آراسی؛ سیاسی، مدنی، ایقتیصادی و تیجاری علاقه‌لره ده قاتقی‌لار تامین اولونور.
تورکیه‌نین کؤنول ائلچی‌لری اولان "تورکیه‌ده تحصیل آلانلاری" دا 160 اؤلکه‌ده 150 مینه یاخین عضوو ایله بؤیوک بیر عائله تشکیل ائدیر.
